ജോർജ് ഇന്നസ്

യു.എസ്. ചിത്രകാരനായ **ജോർജ് ഇന്നസ്** 1825-ൽ ന്യൂയോർക്കിലെ ന്യൂബർഗിനു സമീപം ജനിച്ചു.  അമേരിക്കൻ വൻകരയുടെ ഭൂദൃശ്യചിത്രങ്ങളുളും, ഭൂമിശാസ്ത്രപരമായ ചിത്രങ്ങളും വസ്തുനിഷ്ഠമായും സ്പഷ്ടമായും വരയ്ക്കുമായിരുന്നു. പ്രസിധരായ *ഹഡ്സൺറിവർ സ്കൂൾ* ചിത്രകാരന്മാരുടെ തലമുറയില്പെട്ടയാളാണ് ഇന്നസ്.

## ജീവിതരേഖ
ജീവിതത്തിന്റെ ആദ്യകാലങ്ങൾ ഇദ്ദേഹം ന്യൂയോർക്കിലും, ന്യൂജെർസിയിലും, നേവാർക്കിന്റെ പ്രാന്തപ്രദേശങ്ങളിലും കഴിച്ചുകൂട്ടി.  1841-ൽ *ഷെർമൻ ആൻഡ് സ്മിത്ത്* എന്ന ഭൂപടനിർമ്മാണ സ്ഥപനത്തിൽ ചേർന്നു.  അവിടെ നിന്നും പ്രായോഗിക പരിശീലനം നേടിയ ഇന്നസ് 1844-ൽ ഫ്രഞ്ചുചിത്രകാരനായ റെജിഫ്രൻസ്വാ ഗിഗ്നോയുടെ സ്റ്റുഡിയോയിൽ ജോലിയിൽ പ്രവേശിച്ചു.  1847-ൽ യൂറോപ്പിൽ പര്യടനം നടത്തുകയും പല പ്രശസ്ത കൃതികളുമായി പരിചയപ്പെടുകയും ചെയ്തു.  ഈ പഠനം ഇദ്ദേഹത്തെ വിഷയങ്ങൾ തിരഞ്ഞെടുക്കുന്നതിൽ സഹായിക്കുകയുണ്ടായി.  എങ്കിലും സ്വതസ്സിദ്ധമായ ശൈലിയിൽ മാറ്റംവന്നില്ല.  1850-ൽ ഇന്നസ് പാരീസിലേക്കു പോയി.  അവിടെ അദ്ദേഹം *ഷീൻബാപ്റ്റിസ്ത് കാമൽകൊറൊട്*, *ഷീൻ ഫ്രാൻസ്വാമില്ലെ* എന്നീ ബാർബിസ്ൺ ചിത്രകാരന്മാരുമായി സമ്പർക്കത്തിലേർപ്പെടുകയും ചെയ്തു.  അവരുടെ കൃതികളെ ഇന്നസ് ആദരിച്ചിരുന്നു എന്നാൽ അവരുടെ ശൈലി അനുകരിക്കാതിരിക്കാൻ പ്രത്യേകം ശ്രദ്ധിച്ചിരുന്നു.
## ഭൂദൃശ്യചിത്രകാരൻ
ഭൂദൃശ്യങ്ങൾ ചിത്രീകരിക്കുമ്പോൾ ഭൂമിശാസ്ത്രപരമായ വിശദീകരണത്തെക്കാൾ ദേശാഭിമാനം വ്യക്തമാക്കുന്ന പ്രതിപാതനമാണ് ഇന്നസ് ലക്ഷ്യമാക്കിയിരുന്നത്.  *തോമസ്കോൾ, ആഷെർ ബി. ഡുറന്റ്, ഫ്രഡറിക് ചർച്ച്* എന്നീ റിവർസ്കൂൾ പ്രധിനിധികളുടെ സംഭാവനയായ നൈസർഗികത (naturalism) ഇന്നസ് സ്വായത്തമാക്കി.  ഇന്നസിന്റെ *പീസ് ആൻഡ് പ്ലെന്റി* എന്ന ചിത്രം (1865) ഹഡ്സൺറിവർ സ്കൂളുമായുള്ള ഇദ്ദേഹത്തിന്റെ ഇദ്ദേഹത്തിന്റെ ബന്ധത്തെ സൂചിപ്പിക്കുന്നു.  യു.എസിലെ വിസ്തൃതവും മനോഹരവുമായ കൃഷിസ്ഥലങ്ങൾ ഈ ചിത്രത്തിൽ മനോഹരമായി ചിത്രീകരിച്ചിരിക്കുന്നു.  ദേശീയ കലയിൽ ഇമ്പ്രഷനിസത്തിനുള്ള സ്വധീനത മുൻകൂട്ടി കണ്ടത് ഇദ്ദേഹമാണ്.  ഇദ്ദേഹത്തിന്റെ അവസാനത്തെ രചനയാണ് *സൺസെറ്റ് ഇൻ ദി വുഡ്*.  പച്ചപ്പുല്ലുകൊണ്ട് നിറഞ്ഞ ഒരു വനത്തിലെ സായംസന്ധ്യയാണ് ഈ ചിത്രത്തിന്റെ വിഷയം.  റിയലിസം, ഹഡ്സൺ റിവർസ്കൂൾ ശൈലി എന്നിവയിൽനിന്നെല്ലാം വ്യത്യസ്തമായ ഒരു പ്രത്യേകശൈലി ഇന്നസിന് ഉണ്ടായിരുന്നു എന്ന് ഈ ചിത്രം തെളിയിക്കുന്നു.  ഇന്നസ് ഇറ്റലിയിലും ഫ്രാൻസിലുമായി 1870 മുതൽ 1874 വരെ ജീവിച്ചു.   അതിനുശേഷം ന്യൂജർസിയിൽ സ്ഥിരതാമസമാക്കി.  1894 ഓഗസ്റ്റ് 3-ന് ഇദ്ദേഹം സ്കോട്ട്‌ലണ്ടിൽ അന്തരിച്ചു.
## ജോർജ് ഇന്നസിന്റെ ചിത്രങ്ങൾ

File:George Inness - Milton, New York (c.1856).jpg|*Milton, New York*, charcoal, white wash, and gouache over graphite on grey paper, ca. 1856. Yale University Art Gallery
File:Lake Nemi by George Inness.jpeg|*Lake Nemi*, oil on canvas, 1857. Yale University Art Gallery
File:In the Adirondacks by George Inness.jpeg|*In the Adirondacks*, oil on canvas, circa 1862. Yale University Art Gallery
File:George Inness - In the Roman Campagna.jpg|*In the Roman Campagna*, oil on canvas, 1873, Saint Louis Art Museum
File:Etretat George Inness 1875.jpeg|*Étretat*, oil on canvas, 1875. Wadsworth Atheneum
File:Inness, George - The Rainbow - Google Art Project.jpg|*[[The Rainbow (painting)|The Rainbow]]*, oil on canvas ca. 1878, Indianapolis Museum of Art
File:Two Sisters in the Garden by George Inness 1882.jpg|*Two Sisters in the Garden*, oil on millboard, 1882. Art Institute of Chicago
File:GeorgeInnessOldElmAtMedfield.jpg|*Old Elm at Medfield* oil painting
File:Moonrise by George Inness 1887.jpeg|*Moonrise*, oil on canvas, 1887. Yale University Art Gallery
File:Inness - Sunset on the Passaic, oil on canvas, 1891.jpg|*Sunset on the Passaic*, oil on canvas, 1891, Honolulu Museum of Art
File:Edge of the Forest by George Inness 1891.jpeg|*Edge of the Forest*, oil on canvas, 1891. Yale University Art Gallery
File:Inness George Early Morning Tarpon Springs.jpg|*Early Morning, Tarpon Springs* oil painting, 1892
File:Pool in the Woods (George Inness).jpg|*Pool in the Woods*, oil painting
File:Brooklyn Museum - June - George Inness - overall.jpg|*June*, Brooklyn Museum
File:Brooklyn Museum - Sunrise - George Inness - overall - 2.jpg|*Sunrise*, Brooklyn Museum
File:WLA brooklynmuseum George Inness -On the Delaware River.jpg|*On the Delaware River*, Brooklyn Museum
File:Brooklyn Museum - Sunset over the Sea - George Inness - overall.jpg|*Sunset over the Sea*, Brooklyn Museum


## അവലംബം

## പുറത്തേക്കുള്ളകണ്ണികൾ
*http://www.georgeinness.org/ 
*http://www.the-athenaeum.org/art/list.php?m=a&s=du&aid=371
*http://www.philamuseum.org/exhibitions/398.html 
*http://www.nndb.com/people/175/000104860/
*http://www.artcyclopedia.com/artists/inness_george.html

വർഗ്ഗം:1825-ൽ ജനിച്ചവർ
വർഗ്ഗം: 1894-ൽ മരിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:ഓഗസ്റ്റ് 3-ന് മരിച്ചവർ

വർഗ്ഗം:അമേരിക്കൻ ചിത്രകാരന്മാർ